stanford-oval/wikipedia huggingface dataset:
Kielletty kaupunki
Mitat

Kielletyn kaupungin sivut ovat noin 1 000 × 800 metriä. Muurit ovat yli kymmenen metriä korkeat. Alue on 72 hehtaarin laajuinen.
Osat

Muureilla ympäröidyn rakennuskompleksin arkkitehtuuri noudattaa tarkasti kiinalaisia fengshui-periaatteita. Alue on rakennettu pohjois–etelä-suuntaisesti, kuten muukin Peking. Kaikki alueen tärkeimmät rakennukset on suunnattu etelään auringon kunniaksi. Rakennusten ja juhla-aukioiden järjestys kuvastaa keisarillista valtaa ja korostaa yksilön vähäpätöisyyttä.
Palatsialueen eteläosassa on suuria rakennuksia, joissa hallitsijat hoitivat virallisia seremonioita ja valtioasioita. Pohjoisosassa oli asuinpalatseja sekä suuria halleja puolivirallisia tilaisuuksia varten.
Alueen merkittävimpiä rakennuksia ovat eteläinen sisäänkäynti Keskipäivän portti (Wu), Ylimmän harmonian halli (Taihedian) sekä keisarillinen puutarha (Yuhuayuan). Keskipäivän portti on 38 metriä korkea ja yksi alueen korkeimmista rakennuksista, ja sen alkuperäisiä tarkoituksia oli olla keisarin julistusten ja esiintymisten taustana. Portin takana on 140 × 210 metrin laajuinen piha, jonka halki virtaa Kultainen joki. Joen ylittää viisi marmorista siltaa, jotka johtavat Ylimmän harmonian portille. Portin pohjoispuolella on ulompi sisäpiha, joka on Kielletyn kaupungin sydämessä. Siellä on kolmen hallintorakennuksen reunustama tasanne ja suuri aukio. Tämä alue on noin kolmen hehtaarin laajuinen. Sen vierellä on Ylimmän harmonian halli, jossa on keisarin valtaistuin. Salin pinta-ala on 64 × 37 metriä, ja se on yhtä korkea kuin Keskipäivän portti. Ylimmän harmonian halli on suurin Kielletyn kaupungin yksittäisistä rakennuksista. Se oli arvokkain valtaistuinsali, jota käytettiin suurissa juhlissa. Hallin pohjoispuolella oleva pienempi paviljonki, Täydellisen sopusoinnun halli, oli keisarin käytössä esimerkiksi hänen valmistautuessaan vastaanottoihin. Kolmas pääpalatsi on Sopusoinnun säilyttämisen halli, jota käytettiin suurvasallien vastaanottamiseen ja muihin suuriin banketteihin.
Taivaallisen puhtauden portti johtaa palatsialueen takaosan pihalle. Siellä on jälleen kolme palatsia, jotka ovat kuitenkin eteläisempiä palatseja pienempiä.
Maallisen tyyneyden portti vie keisarilliseen puutarhaan, jonka orgaaninen muoto rikkoo alueella vallitsevan jäykän symmetrian. Puutarha oli keisarin lepopaikka, ja siellä on puita, kalalammikoita, kukkaistutuksia ja veistoksia sekä taolainen temppeli. Länsipuolella oli kolmen viimeisen keisarin yksityisasunnot. Siellä oli myös keisarinnan ja keisarillisten sivuvaimojen asuntoja; niiden paikalla on nyt taidekokoelmia. Itäpuolella asui myös kuningasperheen naisia ja useimmiten kruununperillinen. Siellä on nykyisin näyttelytiloja.
Museon kokoelmat

Kielletyn kaupungin palatsimuseossa on noin miljoona taide-esinettä, joista useimmat ovat kuuluneet Ming- ja Qing-dynastian hoveille. Taide-esineisiin kuuluu maalauksia, keramiikkaa, kultaisia, hopeisia ja pronssisia esineitä, jade-esineitä, koruommeltöitä, lakkatöitä ja lakattua emalia. Niiden lisäksi museossa on hovin käyttämiä tavaroita, kuten koruja, kelloja, lääkkeitä, huonekaluja ja sisustustarvikkeita.
Kuvia

Keskipäivän portti etelämuurin ulkopuolelta
Kultainen joki ulommassa pihassa
Ylimmän harmonian portti
Valtaistuin Taivaallisen puhtauden hallissa
Paviljonki keisarillisessa puutarhassa
Yksi kulmatorneista, muuri ja vallihauta ulkopuolelta katsottuna
Kielletty kaupunki ulkopuolelta katsottuna
Museon sisätiloja
Aiheesta muualla

Kuvia tai muita tiedostoja aiheesta Kielletty kaupunki Wikimedia Commonsissa
Forbidden City (Palace Museum) TravelChinaGuide.com-sivustolla. (englanniksi)
Aleko Lilius : Entisellä kielletyllä alueella Pekingissä I, Helsingin Sanomat Viikkoliite, 29.06.1930, nro 26, s. 3, Kansalliskirjaston digitaaliset aineistot
Aleko Lilius : Entisellä kielletyllä alueella Pekingissä II, Helsingin Sanomat, 6.7.1930, nro 177, s. 19, Kansalliskirjaston digitaaliset aineistot
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Birgita Bonde Hansen

| Birgita Bonde Hansen> Henkilötiedot |
| --- | --- |
Ammatti:  kääntäjä
Koulutus ja ura
Tutkinnot:  Kööpenhaminan yliopisto cand. mag. (2006)
Palkinnot:  Valtion ulkomainen kääntäjä­palkinto (2018) Blixenprisen (2018) Letterstedtska föreningens nordiska översättarpris (2019)
Birgita Bonde Hansen on tanskalainen kirjallisuuden kääntäjä. Hansen kääntää virolaista ja suomalaista kaunokirjallisuutta, näytelmiä ja kulttuuriartikkeleita tanskaksi.
Hansen tutustui suomen kieleen jo lapsuusvuosinaan, kun hän matkusteli perheensä kanssa Suomessa. Hänen äitinsä oli kielten opettaja, joka opetti balttilaisia opiskelijoita vuonna 1991. Hän oli vaihto-opiskelijana Virossa 1993–1994. Kööpenhaminan yliopistossa hän opiskeli venäjää ja suomea, viroa opiskelijavaihdossa Suomessa. Hän valmistui suomen kielen maisteriksi vuonna 2006.
Proosan lisäksi hän on kääntänyt suomalaisia näytelmiä muun muassa Kööpenhaminan kansainvälisille teatterifestivaaleille vuodesta 2009 lähtien ja Pink Pavillion -lukudraamafestivaalille.
Hansen on kääntänyt suomen kielestä muun muassa Kari Hotakaisen, Katja Ketun, Tommi Kinnusen, Rosa Liksomin, Riikka Pulkkisen, Sofi Oksasen ja Salla Simukan tuotantoa. Aleksis Kiven Seitsemän veljeksen käännös sai hyvän arvostelun Berlingsken kulttuurisivuilla.
Metyylielohopea

Metyylielohopean kemiallinen kaava
Metyylielohopea on elohopeametallin orgaaninen, ihmiselle vaarallinen muoto. Se on kationi, jonka kemiallinen kaava on CH3Hg+.
Luonnonvesistöihin joutunut elohopea muuttuu muun muassa bakteeritoiminnan seurauksena metyylielohopeaksi. Metyylielohopea ei liukene veteen, mutta rikastuu ravintoketjussa. Päinvastoin kuin dioksiinit ja PCB-yhdisteet, se ei kerry eliöiden rasvaan, vaan valkuaisaineisiin. Erityisesti petokalat, sekä kaloja syövät eläimet, kuten ihminen, altistuvat suurimmille pitoisuuksille. Suomen kaloista suurimmat pitoisuudet on isossa hauessa, mutta myös muissa petokaloissa, kuten isossa kuhassa ja mateessa voi olla suuria pitoisuuksia. Eräissä tonnikalalajeissa pitoisuudet ovat myös suuria.
Myrkyllisyys ihmiselle

Ihminen saa kehoonsa elohopeaa ravinnosta ja Suomessa suurin lähde on kalan syönti. Elimistöön joutunut metyylielohopea pääsee rasvaliukoisena aineena helposti hermostoon. Elohopeamyrkytyksen oireisiin kuuluvat tunto- ja näköhäiriöt, ataksia, käsien ja jalkojen puutuminen, lihasheikkous, supistunut näkökenttä, kuulovaurio ja puhehäiriö. Vaikeissa tapauksissa myrkytysoireet jäävät pysyviksi ja äärimmäisissä altistuksissa, kuten Minamatan syndroomassa oireisiin lukeutuvat psykiatriset oireet, halvaus, kooma ja kuolema, jotka seuraavat viikoissa ensimmäisten oireiden esiinnyttyä.
Kaikkein herkimmin vaikutukset kohdistuvat kehittyvään sikiöön. Tulokset normaalista ravinnosta saatavan metyylielohopean vaikutuksista ovat toistaiseksi ristiriitaisia, koska kahdessa erittäin paljon kalaa käyttävässä väestössä on saatu erilainen tulos, Färsaarilla on nähty lievän hermoston kehityksen hidastumisen liittyvän suureen metyylielohopeapitoisuuteen mutta Seychelleillä ei. Suomessa on kuitenkin suositeltu, ettei raskaana olevien tulisi käyttää haukea lainkaan.
Aiheesta muualla

THL – Metyylielohopea
Jalkaväkirykmentti 12 (talvisota)

| Jalkaväkirykmentti 12 |
| --- | --- |
 JR 12 perääntyi helmikuun lopulla 1940 Koiviston saaristosta Viipurinlahden pohjoisrannalle yli jäätyneen Viipurinlahden.
Toiminnassa:  1939 - 1940
Valtio:   Suomi
Puolustushaarat:  Maavoimat
Aselajit:  Jalkaväki
Komentajat
Tunnettuja komentajia:  everstiluutn. Aaro Rautiainen
Jalkaväkirykmentti 12 (JR 12) oli Suomen maavoimien uusmaalaisista suomenkielisistä reserviläisistä koottu rykmentti talvisodassa. Sen I pataljoona tuli Nurmijärveltä, Myrskylästä ja Hyvinkäältä, sen II pataljoona Mäntsälästä, Pukkilasta ja Hyvinkään maalaiskunnasta sekä III pataljoona Vihdistä ja Pusulasta. Se perustettiin 14. lokakuuta 1939 julistetun YH:n nimellä toteutetun Suomen puolustusvoimain tosiasiallisen liikekannallepanon yhteydessä.
Perustaminen

Jalkaväkirykmentti 12 perustettiin 13.–18. lokakuuta 1939.
Keskittäminen

Jalkaväkirykmentti 12 siirrrettin junakuljetuksella Johannekseen ja sieltä edelleen Kuolemajärvelle pääpuolustusasemaan miehittäen aluksi Karhulan lohkon puolustusasemat.  Rykmentti oli 18. lokakuuta – 30. marraskuuta 1939 alueen varustelutöissä.
Sotatoimet

Rajan tuntumassa olleet suomalaiset suojajoukot eivät pystyneet torjumaan venäläisten 30.11.1939 aloittamaa hyökkäystä. Puna-armeija saavutti noin viikossa suomalaisten pääpuolustusasemat. JR 12 siirrettiin joulukuun puolivälissä pääpuolustuslinjalla lännemmäs Koiviston suuntaan, ja tilalle tuli Uudenmaan ruotsinkielisistä koottu JR 10. JR 12:n vastuualueeksi tuli läntisin eli Inkilän lohko. Länsikannaksella suomalaiset pysäyttivät neuvostoliittolaisten hyökkäyksen pääpuolustusaseman eteen ja alkoi asemasotavaihe. Joulu- ja tammikuun suurimmat tappiot koettiin Muolaassa ja Kuolemajärvellä.
Asemasota päättyi, kun neuvostoliittolaiset aloittivat 1. helmikuuta 1940 uuden hyökkäyksen. Lujasti puolustetuista linnoitetuista asemista luovuttiin 16. helmikuuta ja siirryttiin Koiviston saariin. JR 12:n pataljoonat ryhmittyivät eri saarille niin, että I/JR 12 ryhmittyi Koivistonsaarelle, II/JR 12 Piisaarelle ja III/JR 12 Tiurinsaarelle.JR 12 pidätteli neuvostojoukkoja pääsemästä Viipurinlahdelta Kannaksen armeijan muiden joukkojen selustaan. Niistä oli kuitenkin pian luovuttava. Neuvostojoukot aloittivat hyökkäyksen mantereelta Koiviston saariin 22. helmikuuta. JR 12 onnistui kuitenkin sumuisessa säässä neuvostoliittolaisten huomaamatta poistumaan helmikuun 22.–23. välisenä yönä saarilta hiihtämällä 50 kilometrin matka Viipurinlahden yli Säkkijärvelle .
JR 12 sai 24. helmikuuta käskyn edelleen Viipurin lohkon komentajalle alistettuna marssia Tervajoen suuntaan, ryhmittyä runkomiehitykseksi suurelle laivaväylälle Suonionsaaren ja Koivuniemen väliselle lohkolle ja aloittaa linnoitustyöt. 28. helmikuuta muodostettiin Viipurin rannikkolohko -niminen yhtymä selventämään Viipurinlahden johtosuhteita. Tämäkään ei jäänyt lopulliseksi ja 1. maaliskuuta armeijakuntaa vastaava sotatoimiyhtymä nimettiin Rannikkoryhmäksi.
Rykmentin kokonaistappiot Viipurinlahden taisteluissa 3.–13.3. välisenä aikana kaatuneina ja haavoittuneina olivat 432 miestä.
Komentajat

everstiluutnantti Aaro Rautiainen
Divisioonan puolustusalue joulukuussa näkyy kartasta Suomenlahteen rajoittuvana.
Kenraalimajuri Oeschin johtaman Rannikkoryhmän puolustusalue Viipurinlahden länsipuolella.
Näin meillä

| Näin meillä> The Loud House |
| --- | --- |

 Sarjakuvasarjan logo
Tyyli:  Animaatio
Kestoaika:  11- 22 min
Luoja(t):  Chris Savino
Alkuperämaa:   Yhdysvallat
Alkuperäiskieli:  englanti
Verkko:   Nickelodeon  Yle TV2  Paramount+
Esitetty:   2. toukokuuta 2016 – jatkuu edelleen  5. elokuuta 2017 – jatkuu edelleen
Tuotantokausia:  9 (Suomeksi 7)
Jaksoja:  143
Ikäraja:  S, 7
Tuotanto
Tuottaja(t):  Karen Malach
Vastaava(t) tuottaja(t):  Chris Savino
Säveltäjä(t):  Doug Rockwell
Tuotantoyhtiö(t):  Nickelodeon Productions
Palkinnot
Ehdokkuudet:   Parhaan piirretyn Kids' Choice -palkinto (2017)  Parhaan yksittäisen jakson GLAAD-mediapalkinto (sarjassa, jossa ei ole LGBT-hahmoa) (2017) 
Aiheesta muualla
Virallinen sivusto
IMDb
Näin meillä (engl. The Loud House) on yhdysvaltalainen animaatiosarja, jonka on luonut Chris Savino ja tuottanut Nickelodeon Animation Studios. Sarjaa esitettiin Yhdysvalloissa ensimmäisen kerran Nickelodeonilla 2. toukokuuta 2016. Suomessa sarja esitettiin ensimmäisen kerran Galaxi-ohjelman yhteydessä Yle TV2 -kanavalla 5. elokuuta 2017.
Sarjan pohjalta tehtiin elokuva, joka julkaistiin Netflixissä 20. elokuuta 2021.
Juoni

Luukas Leivo on 11-vuotias poika, joka asuu kuvitteellisessa Kuningaslehdon (engl. Royal Woods) kaupungissa, Michiganissa kymmenen siskonsa kanssa. Perheen jokapäiväinen elämä on aina yhtä kaoottista, mutta sisarukset ovat aina toistensa tukena.
Suomessa esitetyt jaksot

| 10.5.2023 | 15.10.2023 | 155 | Muodin hermoilla | Fashion No Show |
| 11.5.2023 | 22.10.2023 | 155 | Parasiittihotelli | Doom Service |

| 15.5.2023 | 29.10.2023 | 156 | Kaapin paikka | The Hurt Lockers |
| 16.5.2023 | 5.11.2023 | 156 | Hajurako | Love Stinks |

7. TUOTANTOKAUSI

| 17.5.2023 |  | 157 | Esihistoriallinen nainen | Waking History |
| 18.5.2023 |  | 157 | Golfin kepponen | Pranks Fore Nothing |

| 22.5.2023 |  | 158 | Lastenpeli | Child's Play |
| 23.5.2023 |  | 158 | Tottumusten voima | Force of Habits |

| 24.5.2023 |  | 159 | Karkki rakkaus | Candy Crushed |
| 25.5.2023 |  | 159 | Nuori taikuri | Master of Delusion |

| 28.9.2023 |  | 160 | Hyvästi, syntymäpäivä! | Bye Bye Birthday |
| 7.9.2023 |  | 160 | Kova vangittuna | Tough Guise |

| 14.7.2023 |  | 161 | Kesän matka: Outotorio | Road Trip: Bizarritorium |

| 14.7.2023 |  | 162 | Kesän matka: Presidentin talo | Road Trip: Bringing Down the House |
| 14.7.2023 |  | 162 | Kesän matka: Vuorivuohet kulkevat ohi | Road Trip: Mountain Hard Pass |

| 14.7.2023 |  | 163 | Kesän matka: Braadde ja Riitta | Road Trip: From Brad to Worse |
| 14.7.2023 |  | 163 | Kesän matka: Etsitään Herra Kookospähkinät | Road Trip: Doll Day Afternoon |

| 14.7.2023 |  | 164 | Kesän matka: Näytön kuningatar | Road Trip: Screen Queen |
| 14.7.2023 |  | 164 | Kesän matka: Piilosta | Road Trip: Hide and Sneak |

ERITYINEN JAKSO

| 23.5.2020 |  | S1 | Kovatalo ja Kaskiahoilla kotiriippuvainen | The Loud House & Casagrandes Hangin' at Home Special |

| 15.2.2021 |  | S2 | Kovatalon musiikkia | The Loud House Mega Music Countdown |
Suomessa esitetyt jaksot > 1. tuotantokausi (2016)

Pimeänpelkoa (Left in the Dark)/Viestintää (Get the Message)
Huolenpitoa (Heavy Meddle)/Palkinnon arvoinen (Making the Case)
Ajo-opetusta (Driving Miss Hazy)/Lauran lait (No Guts, No Glori!)
Paras paikka (The Sweet Spot)/Kaksi pöytää (A Tale of Two Tables)
Meidän perhe (Project Loud House)/Kahdessa leirissä (In Tents Debate)
Lepoa korville (Sound of Silence)/Nurkanvaltaaja (Space Invader)
Kuvankauniina (Picture Perfect)/Perusoikeuksia (Undie Pressure)
Kaikki likoon (Linc or Swim)/Asennekasvatusta (Changing the Baby)
Lupa yöpyä (Overnight Success)/Perhesiteitä (Ties That Bind)
Kierrätystä (Hand-Me-Downer)/Kuka on syyllinen? (Sleuth or Consequences)
Perhosvaikutus (Butterfly Effect)/Vihreitä arvoja (The Green House)
Hämä-hämähäkki (Along Came a Sister)/Kotitöitä (Chore and Peace)
Näin rokataan (For Bros About to Rock)/Raha pyörittää taloa (It's a Loud, Loud, Loud, Loud, House)
Miss Tähtisilmä (Toads and Tiaras)/Vauvavahdissa (Two Boys and a Baby)
Siskojen puolesta (Cover Girls)/Tuplatreffit (Save the Date!)
Huomionhakua (Attention Deficit)/Luksuselämää (Out on a Limo)
Riitasointuja (House Music)/Luovuus kukkii (A Novel Idea)
Aprillivaara (April Fools Rules!)/Mainonnan uhri (Cereal Offender)
Luukas Leivo, tyttöguru (Lincoln Loud: Girl Guru)/Myyntitykit (Come Sale Away)
Eräilyä (Roughin' It!)/Kutsupeliä (The Waiting Game)
Pelimies (The Loudest Yard)/Kortit kertovat (Raw Deal)
Liikkeet hallussa (Dance Dance Resolution)/Kolmas pyörä (A Fair to Remember)
Yksi pojista (One of the Boys)/Kielikello (A Tattler's Tale)
Naurun paikka (Funny Business)/Lunta tupaan (Snow Bored)
Kauhun oppitunti (The Price of Admission)/Flunssan kourissa (One Flu Over the Loud House)
Silmänruokaa (Study Muffin)/Kullan kallis (Homespun)
Suomessa esitetyt jaksot > 2. tuotantokausi (2016–2017)

Joulun 11 Leivoa (11 Louds a Leapin')
Juoksupojat (Intern for the Worse)/Vanhat ja raihnaat (The Old and the Restless)
Vauvavalmius (Baby Steps)/Rauhanneuvottelija (Brawl in the Family)
Lepoa ja luksusta (Suite and Sour)/Synkistelyä (Back in Black)
Luokan paras (Making the Grade)/Autoilun iloja (Vantastic Voyage)
Merkkipäivä (Patching Things up!)/Mätämunajahti (Cheater by the Dozen)
Lukkojen takana (Lock 'N Loud)/Muistikuvia (The Whole Picture)
Pahanilmanlintu (No Such Luck!)/Konnankoukkuja (Frog Wild)
Saavillinen tehtävää! (Kick the Bucket List)/Juhlatuulella (Party Down)
Pakkopullaa (Fed Up!)/Kova kuori (Shell Shock)
Sarjissankarit (Pulp Friction)/Vieras reviirillä (Pets Peeved!)
Ärräpäitä (Potty Mouth)/L niin kuin lempi (L is For Love)
Rakkautta ja tungosta (The Loudest Mission: Relative Chaos)
Linssiluteet (Out of the Picture!)/Kämppiskahinaa (Room with a Feud)
Eroahdistusta (Back Out There)/Taikasanoja (Spell It Out!)
Pilapeto irti (Fool's Paradise)/Uranluontia (Job Insecurity)
Haamujengi (ARGGH! You For Real?)/Oma kämppä (Garage Banned!)
Sydämen asialla (Change of Heart)/Urheiluhullut (Health Kicked!)
Loistava tulevaisuus (Future Tense)/Voitonhuumaa (Lynner Takes All!)
Broidi hoitaa (Yes-Man)/Rakas ystävä (Friend or Faux?)
Vitsit vähissä (No Laughing Matter)/Hölösuu (No Spoilers!)
Seikkailijat (Legends)/Vahtivuoro (Mall of Duty)
Lukuvika (Read Aloud!)/Vaiettu menneisyys (Not a Loud?)
Pelottaako? (Tricked!)
Itku-Lilli (The Crying Dame)/Ruudun orja (Anti-Social)
Lumiloukussa (Snow Way Out!)/Talvivaara (Snow Way Down!)
Suomessa esitetyt jaksot > 3. tuotantokausi (2018–2019)

Mutkien matka (Tripped!)
Päivä jäniksenä (White Hare)/Mummin mussukat (Insta-gran)
Tie tähteyteen (Roadie to Nowhere)/Ruokarauha (A Fridge Too Far)
Poseerausta (Selfie Improvement)/Kotikoululaiset (No Place Like Homeschool!)
Kaupunkilaiset (City Slickers)/Tupla-aprillia (Fool Me Twice!)
Voittajatiimissä (Net Gains)/Tukka putkella (Pipe Dreams)
Kynsin hampain (Fandom Pains)/Sakottava tarve (Rita Her Rights!)
Yhteenlaskua (Teachers' Union)/Runomitta täynnä (Head Poet's Anxiety)
Hullu tiedemies (The Mad Scientist)/Yhteys pätkii (Missed Connection)
Ässä hihassa (Deal Me Out!)/Kaverikortti (Friendzy)
Latotanssit (Pasture Bedtime)/Liian kiltti (Shop Girl)
Kirkkain kruunu (Gown and Out)/Isyyskoe (Breaking Dad)
Vaihtokaupat (Ruthless People)/Kovaa puuta (What Wood Lincoln Do?)
Kalavaleita (Scales of Justice)/Huivivoro (Crimes of Fashion)
Läsnäolopakko (Absent Minded)/Lemmenkipeät (Be Stella My Heart)
Kovat Otteet (Sitting Bull)/Vakoojat jäljillä (The Spies Who Loved Me)
Kova Hitti (Really Loud Music!)
Valheiden vyyhti (House of Lies)/Raisua peliä (Game Boys)
Kahden tulen välissä (Everybody Loves Leni!)/Koulukaste (Middle Men)
Pakokauhua (Jeers for Fears!)/Teetä ja Tärinää (Tea Tale Heart)
Kiireinen kiitospäivä (The Loudest Thanksgiving)
Kaavoihin kangistunut (Predict Ability)/Pallo hukassa (Driving Ambition)
Lempilapset (Home of the Fave)/Futistähdet (Hero Today, Gone Tomorrow!)
Sanasepot (The Write Stuff)/Kartta sydämeen (Racing Hearts)
Ramppikuumetta (Stage Plight)/Arvotavaraa (Antiqued Off!)
Liemessä (Cooked!)
Suomessa esitetyt jaksot > 4. tuotantokausi (2019–2020)

Uusi ystävä - Näin Kaskiahoilla (Friended! with the Casagrandes)
Virta vähissä - Näin Kaskiahoilla (Power Play with the Casagrandes)/Omaa tilaa - Näin Kaskiahoilla (Room for Improvement with the Casagrandes)
Roolimalli - Näin Kaskiahoilla (Roll Model with the Casagrandes)/Ruutuaikaa - Näin Kaskiahoilla (No Show with the Casagrandes)
Valokeilassa - Näin Kaskiahoilla (Face the Music with the Casagrandes)/Pilaisuuden tullen - Näin Kaskiahoilla (Pranks for the Memories with the Casagrandes)
Kahden kauppaa - Näin Kaskiahoilla (Store Wars with the Casagrandes)/Kuumotusta - Näin Kaskiahoilla (Lucha Fever with the Casagrandes)
Tuuliajolla (Washed Up!)/Menetyksen resepti (Recipe for Disaster)
Lahjontaa (Present Tense)/Yhden jäätelön tähden (Any Given Sundae)
Työtä tarjolla (Can't Hardly Wait!)/Koiruuksia (A Mutt Above)
Kyyhkyläiset (Love Birds)/Kuuhullut (Rocket Men)
Haudanvakavaa (A Grave Mistake)/Johtotähti (Leader of the Rack)
Rohkea rotan lyö (Tails of Woe)/Viimeinen Leivo (Last Loud on Earth)
Viivytystä (Stall Monitor)/Näin on näppylät (A Pimple Plan)
Messumestarit (Kings of the Con)
Penkkiurheilua (Good Sports)/Pitkää ikää (Geriantics)
Vaihto vapaalle (Exchange of Heart)/Sisäistä kauneutta (Community Disservice)
Leikkaushaavoja (Deep Cuts)/Raakaa peliä (Game Off!)
Valiovalhe (Write and Wrong)/Kissa pistoksissa (Purrfect Gig)
Eripareja (Singled Out)/Pakkipelko (Brave the Last Dance)
Tuplauunot (Sister Act)/Hoitotahto (House Flip)
Vesitie-este (Don't You Fore-get About Me)/Keksitehdas (Tough Cookies)
Heikoilla jäillä (On Thin Ice)/Hamstraajat (Room and Hoard)
Tähdenlento (A Star is Scorned)/Siirtymäriittejä (Senior Moment)
Bensaa suonissa (Wheel and Deal)/Kaksi kokkia (Feast of Family)
Olipa kerran (A Dark and Story Night)/Hiekkaa silmässä (Sand Hassles)
Tupla vai kuitti (How Double Dare You!)/Huligaanit (Snoop's On!)
Ystävien puolesta (Friends in Dry Places)/Autokaupat (Coupe Dreams)
Suomessa esitetyt jaksot > 5. tuotantokausi (2020–2021)

Opintiellä (osa 1) (Schooled! (Part 1))
Opintiellä (osa 2) (Schooled! (Part 2))
Uusi pomo (The Boss Maybe)/Erittäin salaista (Family Bonding)
Yhtä juhlaa (Strife of the Party)/Uutisjuttu (Kernel of Truth)
Pelin henki (Ghosted!)
Tieteen tähden (Blinded by Science)/Läpimurto (Band Together)
Heittokäsi (Cow Pie Kid)/Taikalisä (saved by the Spell)
Toiveajattelua (Season's Cheatings)/Saiturin joulu (A Flipmas Carol)
Päivä pilalla (Silence of the Luans)/Peitetehtävä (Undercover Mom)
Kyytipojat (No Bus No Fuss)/Mummien mittelö (Resident Upheaval)
Foliohatut (Zach Attack)/Sooloilua (Flying Solo)
Inhorealismia (Hurl, Interrupted)/Timantit ovat ikuisia (Diamonds are for never)
Huhumylly (Rumour Has It)/Pupu pöksyssä (Training Day)
Ohjat käsissä (Director's Rut)/Unelmien pelikirja (Friday Night Fights)
Reviirikiista (Grub Snub)/Yön kuningatar (She's All Bat)
Murska-arvio (Much Ado About Noshing)/Uutisankka (Broadcast Blues)
Leirielämää (Camped!)
Maine vaarassa (Dad Reputation)/Lillin painajainen (Dream a Lily Dream)
Må de bästa vinna (How the Best Was Won)/De gömda djuren (Animal House)
Laura är hemma! (Lori Days)/Mikin mikissä(In the Mick of Time)
Ombildad familj (Fam Scam)/Farmharm (Farm to unstable)
(Diss the Cook)/(For Sale by Loner)
(Fright Bite)/(The Loudly Bones)
(High Crimes)/(Runaway McBride)
Lavastettu (Appetite for Destruction)/Uhmaiässä (Frame on You)
Suomessa esitetyt jaksot > Erityinen jakso

The Loud House & Casagrandes Hangin' at Home Special
The Loud House & Casagrandes Mega Music Countdown